পুজোর আগে কলকাতা শহরের মানুষকে আরও একটি বিশ্ববাংলা শোরুম উপহার দিল ক্ষুদ্র, কুটিরশিল্প ও বস্ত্র দফতর। পুজোর ঠিক ১০ দিন আগে পার্কস্ট্রিটে পার্ক হোটেলের পাশে এই শোরুমটি চালু হল। বিমানবন্দর, দক্ষিণাপন এবং নিউটাউনে ইকো পার্কের পর কলকাতার পার্কস্ট্রিটে বিশ্ববাংলার এই শোরুম খোলা হল। এই শোরুমে থাকছে বাংলার তাঁতশাড়ির সম্ভার। ৩০-৩৫ রকম নকশার তাঁতের শাড়ির নতুন কালেকশন। এছাড়া পুজোর জন্য বিশেষ ভাবে তৈরি এক্সক্লুসিভ শাড়ি।